CELEX: 52003PC0171
Language: el
Date: 2003-04-08
Title: Πρόταση απόφαση του Συμβουλίου σχετικά με τη θέση της Κοινότητας για την έγκριση του εσωτερικού κανονισμού της μικτής κτηνιατρικής επιτροπής που έχει συσταθεί με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων

Avis juridique important

|

52003PC0171

Πρόταση απόφαση του Συμβουλίου σχετικά με τη θέση της Κοινότητας για την έγκριση του εσωτερικού κανονισμού της μικτής κτηνιατρικής επιτροπής που έχει συσταθεί με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων  /* COM/2003/0171 τελικό */  

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας για την έγκριση του εσωτερικού κανονισμού της μικτής κτηνιατρικής επιτροπής που έχει συσταθεί με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (στο εξής καλούμενη: «γεωργική συμφωνία») άρχισε να ισχύει την 1η Ιουνίου 2002. Το άρθρο 19, παράγραφος 1, του παραρτήματος 11 της γεωργικής συμφωνίας θεσπίζει μικτή κτηνιατρική επιτροπή, που αποτελείται από αντιπροσώπους των μερών. Η μικτή επιτροπή αναλαμβάνει να εξετάσει οποιοδήποτε θέμα αφορά το παράρτημα αυτό και την εφαρμογή του και να ασκήσει τα προβλεπόμενα καθήκοντα.Το άρθρο 19 παράγραφος 5 του παραρτήματος 11 της γεωργικής συμφωνίας προβλέπει ότι η μικτή κτηνιατρική επιτροπή εγκρίνει τον εσωτερικό κανονισμό της. Η Κοινότητα πρέπει να αποφασίσει ποια θέση θα υποστηρίξει στο πλαίσιο της μικτής κτηνιατρικής επιτροπής όσον αφορά την έγκριση του εσωτερικού κανονισμού της. Σύμφωνα με το άρθρο 5, παράγραφος 2, πρώτο εδάφιο της απόφασης 2002/309/ΕΚ, Ευρατόμ, η θέση της Κοινότητας καθορίζεται από το Συμβούλιο, μετά από πρόταση της Επιτροπής.Σύμφωνα με το άρθρο 19 παράγραφος 2 του παραρτήματος 11 της γεωργικής συμφωνίας, η επιτροπή δύναται να λαμβάνει αποφάσεις στις περιπτώσεις που προβλέπονται από το εν λόγω παράρτημα.* * *Το σχέδιο εσωτερικού κανονισμού προβλέπει ιδίως, την άσκηση συμπροεδρίας, τον καθορισμό των καθηκόντων της γραμματείας, τη σύγκλιση συνεδριάσεων, τη σύνθεση των αντιπροσωπειών, την κατάρτιση και την έγκριση των ημερησίων διατάξεων και των πρακτικών, την έκδοση νομοθετικών πράξεων και με γραπτή διαδικασία, την κάλυψη των δαπανών, την εμπιστευτικότητα και τη λειτουργία των ομάδων εργασίας που προβλέπει η συμφωνία.Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας για την έγκριση του εσωτερικού κανονισμού της μικτής κτηνιατρικής επιτροπής που έχει συσταθεί με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 2002/309/ΕΚ, Ευρατόμ, του Συμβουλίου και της Επιτροπής σχετικά με τη συμφωνία επιστημονικής και τεχνολογικής συνεργασίας της 4ης Απριλίου 2002 για τη σύναψη επτά συμφωνιών με την Ελβετική Συνομοσπονδία [1], και ιδίως το άρθρο 5, παράγραφος 2, πρώτο εδάφιο,[1]  ΕΕ L 114 της 30.4.2002, σ. 1.την πρόταση της Επιτροπής [2],[2]  ΕΕ C  της , σ. .Εκτιμώντας τα εξής:(1) Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (στο εξής «γεωργική συμφωνία») άρχισε να ισχύει την 1η Ιουνίου 2002.(2) Το άρθρο 19 παράγραφος 1 του παραρτήματος 11 της γεωργικής συμφωνίας συστήνει μικτή κτηνιατρική επιτροπή για την εξέταση οποιουδήποτε θέματος σχετικά με το εν λόγω παράρτημα και την εφαρμογή του και την άσκηση των προβλεπόμενων καθηκόντων.(3) Το άρθρο 19, παράγραφος 5 του παραρτήματος 11 της γεωργικής συμφωνίας προβλέπει ότι η μικτή κτηνιατρική επιτροπή εγκρίνει τον εσωτερικό κανονισμό της.(4) Η Κοινότητα πρέπει να αποφασίσει ποια θέση θα υιοθετήσει στο πλαίσιο της μικτής κτηνιατρικής επιτροπής όσον αφορά την έγκριση του εσωτερικού κανονισμού.ΑΠΟΦΑΣΙΖΕΙ:Άρθρο μόνοΗ θέση που θα υιοθετήσει η Κοινότητα στο πλαίσιο της μικτής κτηνιατρικής επιτροπής που έχει συσταθεί με το άρθρο 19 παράγραφος 1 του παραρτήματος 11 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, βασίζεται στο σχέδιο απόφασης της εν λόγω μικτής επιτροπής που επισυνάπτεται στην παρούσα απόφαση.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΑΠΟΦΑΣΗ ΑΡΙΘ. 1/2003 ΤΗΣ ΜΙΚΤΗΣ ΚΤΗΝΙΑΤΡΙΚΗΣ ΕΠΙΤΡΟΠΗΣ ΠΟΥ ΕΧΕΙ ΣΥΣΤΑΘΕΙ ΜΕ ΤΗ ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΕΛΒΕΤΙΚΗΣ ΣΥΝΟΜΟΣΠΟΝΔΙΑΣ ΣΧΕΤΙΚΑ ΜΕ ΤΙΣ ΣΥΝΑΛΛΑΓΕΣ ΤΩΝ ΓΕΩΡΓΙΚΩΝ ΠΡΟΪΟΝΤΩΝτηςγια την έγκριση του εσωτερικού κανονισμού της(.../.../...)Η ΕΠΙΤΡΟΠΗ,Έχοντας υπόψη:τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (στο εξής "συμφωνία"), και ιδίως το άρθρο 19 παράγραφος 5 του παραρτήματος 11,Εκτιμώντας ότι η συμφωνία τέθηκε σε ισχύ την 1η Ιουνίου 2002,ΑΠΟΦΑΣΙΖΕΙ ΝΑ ΕΓΚΡΙΝΕΙ ΤΟΝ ΑΚΟΛΟΥΘΟ ΕΣΩΤΕΡΙΚΟ ΚΑΝΟΝΙΣΜΟ:Άρθρο 1ΠροεδρίαΗ προεδρία της μικτής επιτροπής ασκείται από κοινού από έναν αντιπρόσωπο της Ευρωπαϊκής Επιτροπής και από έναν αντιπρόσωπο της Ελβετικής Συνομοσπονδίας (που στο εξής καλούνται «προϊστάμενοι των αντιπροσωπειών»).Άρθρο 2Γραμματεία1. Ένας αντιπρόσωπος της Ευρωπαϊκής Επιτροπής και ένας αντιπρόσωπος της Ελβετικής Συνομοσπονδίας ασκούν από κοινού τα καθήκοντα της γραμματείας της μικτής επιτροπής. Οι προϊστάμενοι των αντιπροσωπειών ανακοινώνουν το όνομα και τα στοιχεία του ατόμου που ασκεί τα καθήκοντα της γραμματείας για κάθε μέρος.2. Οι προϊστάμενοι αντιπροσωπείας μπορούν να συμφωνήσουν την εκ περιτροπής άσκηση των καθηκόντων της γραμματείας για καθορισμένες περιόδους.Άρθρο 3Συνεδριάσεις1. Οι προϊστάμενοι των αντιπροσωπειών καθορίζουν από κοινού την ημερομηνία και τον τόπο διεξαγωγής των συνεδριάσεων.2. Εάν ο προϊστάμενος της αντιπροσωπείας ζητήσει τη διεξαγωγή έκτακτης συνεδρίασης, συγκαλείται συνεδρίαση σε προθεσμία 30 ημερών από την ημερομηνία παραλαβής της αίτησης, εκτός εάν υπάρξει αντίθετη απόφαση.3. Εφόσον δεν υπάρξει αντίθετη απόφαση οι συνεδριάσεις της μικτής επιτροπής δεν είναι δημόσιες.Άρθρο 4Αντιπροσωπείες1. Πριν από κάθε συνεδρίαση, οι προϊστάμενοι αντιπροσωπείας ενημερώνονται αμοιβαία σχετικά με την προβλεπόμενη σύνθεση της αντιπροσωπείας τους.2. Τα μέρη διορίζουν τους προϊστάμενους της αντιπροσωπείας οι οποίοι εκτός από τις συνεδριάσεις είναι αρμόδιοι για επικοινωνία σχετικά με κάθε ζήτημα που αφορά τη συμφωνία.3. Η μικτή επιτροπή μπορεί να συμφωνήσει να καλέσει άτομα που δεν είναι μέλη αντιπροσωπείας να παραστούν στις συνεδριάσεις της για να δώσουν πληροφορίες σχετικά με καθορισμένα θέματα.Άρθρο 5ΑλληλογραφίαΌλη η αλληλογραφία σχετικά με το παράρτημα 11 της συμφωνίας αποστέλλεται στη γραμματεία της μικτής επιτροπής. Η γραμματεία διαβιβάζει αντίγραφο κάθε αλληλογραφίας σχετικά με το παράρτημα 11 της συμφωνίας στους προϊστάμενους αντιπροσωπείας καθώς και στην ελβετική αποστολή στην Ευρωπαϊκή Ένωση.Άρθρο 6Ημερήσια διάταξη των συνεδριάσεων1. Η γραμματεία, σε συμφωνία με τους προϊστάμενους αντιπροσωπείας, καταρτίζει την προσωρινή ημερήσια διάταξη κάθε συνεδρίασης. Η προσωρινή ημερήσια διάταξη αποστέλλεται στους προϊστάμενους αντιπροσωπείας το αργότερο πέντε εργάσιμες ημέρες πριν από την έναρξη της συνεδρίασης.2. Η προσωρινή ημερήσια διάταξη περιλαμβάνει τα σημεία για τα οποία η αίτηση εγγραφής έφθασε στη γραμματεία τουλάχιστον δεκαπέντε ημέρες πριν από την έναρξη της συνεδρίασης. Τα σημεία εγγράφονται στην προσωρινή ημερήσια διάταξη μόνον όταν τα σχετικά, ενδεχομένως, έγγραφα έχουν διαβιβαστεί στη γραμματεία το αργότερο κατά την ημερομηνία αποστολής της εν λόγω ημερησίας διάταξης.3. Η ημερήσια διάταξη εγκρίνεται από κοινού από τους προϊστάμενους αντιπροσωπείας κατά την έναρξη κάθε συνεδρίασης. Η εγγραφή στην ημερήσια διάταξη σημείων άλλων από εκείνων που περιλαμβάνονται στην προσωρινή ημερήσια διάταξη εξασφαλίζεται με τη συμφωνία των προϊστάμενων αντιπροσωπείας.4. Οι προϊστάμενοι αντιπροσωπείας μπορούν να συμφωνήσουν να επισπεύσουν τις προθεσμίες που αναφέρονται στην παράγραφο 1, ώστε να ληφθούν υπόψη οι απαιτήσεις μιας ειδικής περίπτωσης.Άρθρο 7Πρακτικά1. Η γραμματεία συντάσσει σχέδιο πρακτικών κάθε συνεδρίασης. Στο σχέδιο αναφέρονται οι αποφάσεις που έχουν ληφθεί, οι συστάσεις που έχουν διατυπωθεί και τα συμπεράσματα που έχουν εγκριθεί. Το σχέδιο πρακτικών υποβάλλεται για έγκριση στην μικτή επιτροπή. Μόλις εγκριθούν τα πρακτικά από την μικτή επιτροπή υπογράφονται από τους προϊστάμενους αντιπροσωπείας και από την γραμματεία της επιτροπής. Κάθε ένα από τα μέρη διατηρεί πρωτότυπο των πρακτικών.2. Το σχέδιο πρακτικών συντάσσεται μέσα σε 10 ημέρες μετά τη συνεδρίαση και υποβάλλεται προς έγκριση στην μικτή επιτροπή σύμφωνα με τη γραπτή διαδικασία που αναφέρεται στο άρθρο 9. Εάν η διαδικασία αυτή δεν τελεσφορήσει, τα πρακτικά εγκρίνονται από τη μικτή επιτροπή κατά την επόμενη συνεδρίασή της.Άρθρο 8Έκδοση νομοθετικών πράξεων1. Οι αποφάσεις της μικτής επιτροπής κατά την έννοια του άρθρου 19 του παραρτήματος 11 της γεωργικής συμφωνίας φέρουν τον τίτλο «απόφαση» συνοδευόμενο από έναν αύξοντα αριθμό, την ημερομηνία έγκρισης της πράξης και μία αναφορά στο θέμα της.2. Οι αποφάσεις της μικτής επιτροπής υπογράφονται από τους προϊστάμενους αντιπροσωπείας.3. Κάθε μέρος μπορεί να αποφασίσει τη δημοσίευση οποιασδήποτε πράξης εκδίδεται από τη μικτή επιτροπή.Άρθρο 9Γραπτή διαδικασία1. Οι νομοθετικές πράξεις της μικτής επιτροπής μπορούν να εγκρίνονται με γραπτή διαδικασία, εφόσον υπάρχει συμφωνία των προϊστάμενων αντιπροσωπείας.2. Το μέρος που προτείνει να χρησιμοποιηθεί η γραπτή διαδικασία υποβάλει το σχέδιο νομοθετικής πράξης στο άλλο μέρος. Το άλλο μέρος απαντά δηλώνοντας εάν αποδέχεται ή δεν αποδέχεται το σχέδιο, εάν έχει να προτείνει τροποποιήσεις του σχεδίου ή εάν χρειάζεται πρόσθετο χρόνο προβληματισμού. Εάν εγκριθεί το σχέδιο, ολοκληρώνεται σύμφωνα με το άρθρο 8.Άρθρο 10ΔαπάνεςΚάθε μέρος αναλαμβάνει τις δαπάνες που προκύπτουν από τη συμμετοχή του στις συνεδριάσεις της μικτής επιτροπής.Άρθρο 11ΕμπιστευτικότηταΟι αποφάσεις της μικτής επιτροπής καλύπτονται από το επαγγελματικό απόρρητο.Άρθρο 12Ομάδες εργασίαςΟι ομάδες εργασίας τελούν υπό την αρμοδιότητα της μικτής επιτροπής στην οποία υποβάλουν γραπτή αναφορά μετά από κάθε συνεδρίασή τους. Η έκθεση πρέπει να διαβιβάζεται στη γραμματεία της μικτής επιτροπής η οποία τη διαβιβάζει στους προϊστάμενους αντιπροσωπείας. Η έκθεση μπορεί να περιλαμβάνει συστάσεις υπόψη της μικτής επιτροπής....Για τη μικτή κτηνιατρική επιτροπήΟι προϊστάμενοι αντιπροσωπείας